***Η Αλεπού και το Κυνηγόσκυλο 2*** (πρωτότυπος τίτλος: *The Fox and the Hound 2*) είναι μια αμερικανική ταινία κινουμένων σχεδίων της Disney που κυκλοφόρησε απευθείας σε βίντεο το 2006. Η ταινία είναι παραγωγή των DisneyToon Studios και μιντ-κουελ της ταινίας κινουμένων σχεδίων της Disney του 1981, *Η Αλεπού και το Κυνηγόσκυλο*. Σκηνοθέτης της ταινίας είναι ο Τζιμ Κάμεροντ και κυκλοφόρησε στις 12 Δεκεμβρίου 2006.

Τα γεγονότα της ταινίας διαδραματίζονται κατά την παιδική ηλικία του Τοντ και του Κόπερ, όπου ο Κόπερ μπαίνει στον πειρασμό να συμμετέχει σε μια μπάντα αδέσποτων σκύλων που τραγουδούν. Τις φωνές τους στους χαρακτήρες χαρίζουν οι Ρίπα ΜακΙντάιαρ, Πάτρικ Σουέιζι, Τζόνα Μπόμπο και Χάρισον Φαν. *Η Αλεπού και το Κυνηγόσκυλο 2* ήταν η τελευταία ταινία που κυκλοφόρησε απευθείας σε βίντεο από την Disney και πριν αρχίσει η Disney να κυκλοφορεί τις ταινίες της σε Blu-ray Disc. Είναι επίσης η τελευταία ταινία της Disney που χρησιμοποιήσε το κλάσικό λογότυπο της εταιρείας με το κάστρο. Το επίσημο soundtrack της ταινίας κυκλοφόρησε στις 21 Νοεμβρίου 2006.

Πλοκή
-----

Η ταινία ξεκινάει με τον Τοντ και τον Κόπερ να κυνηγούν έναν γρύλο. Καθώς φτάνουν στο δρόμο, βλέπουν μια σειρά από φορτηγά να φέρνει στην πόλη το αγροτικό πανηγύρι και ο Κόπερ σαγηνεύεται από τον ήχο κάποιων σκύλων που βρίσκονται σε ένα παλιό σχολικό λεωφορείο και τραγουδούν. Στο πλάι του λεωφορείου είναι ζωγραφισμένος ο τίτλος «Τα Αδέσποτα Τραγουδούν». Οι δυο τους είναι πρόθυμοι να πάνε να δουν το πανηγύρι, αλλά όταν ο Κόπερ απογοητεύει για άλλη μια φορά το αφεντικό του, Έιμος Σλέιντ, με τις αδέξιες ανιχνευτικές του ικανότητες, τον δένει στην αυλή ενώ εκείνος με τον Τσιφ φεύγουν για το πανηγύρι. Ο Τοντ φτάνει και, αφού ελευθερώνει τον Κόπερ από το κολάρο του, οι δυο τους φεύγουν για το πανηγύρι.

Ο Τοντ και ο Κόπερ γνωρίζουν «Τα Αδέσποτα». Η μπάντα έχει πέντε μέλη: την Ντίξι, τον Κας, τη Γιαγιά Ρόζα και τους δίδυμους Γουάιλον και Φλόιντ. Είναι σημαντικό για αυτούς να τραγουδήσουν καλά στην εμφάνισή τους στο πανηγύρι, επειδή θα έρθει ένας κυνηγός ταλέντων από το «Grand Ole Opry». Ο Κας και η Ντίξι έχουν μια διαφωνία και η Ντίξι φεύγει πριν από την εμφάνισή τους, αναγκάζοντάς τους να ανέβουν στη σκηνή χωρίς εκείνη. Κατά τη διάρκεια της παράστασης, ο Κόπερ παρακολουθεί από το κοινό και τραγουδά και ο Κας τον ανεβάζει στη σκηνή για να τραγουδήσει μαζί τους. Το μουσικό νούμερο γίνεται επιτυχία και ο Κας προσκαλεί τον Κόπερ να γίνει μέλος της μπάντας. Ο Κόπερ αποδέχεται την πρόταση μετά το ψέμα του Τοντ ότι ο Κόπερ είναι αδέσποτος. Ο Κόπερ περνά ολόκληρη τη μέρα με τον Κας, ξεχνώντας την υπόσχεση που έδωσε στον Τοντ να παρακολουθήσουν τα πυροτεχνήματα.

Η Ντίξι βρίσκει τον Τοντ και ταυτίζεται με το συναίσθημα της εγκατάλειψης που νιώθει. Κατά τη διάρκεια της συζήτησής τους, ο Τοντ της λέει χωρίς να το θέλει ότι ο Κόπερ δεν είναι αδέσποτο. Τότε η Ντίξι καταστρώνει ένα σχέδιο έτσι ώστε οι υπόλοιποι να το μάθουν και να τον πετάξουν έξω από την μπάντα. Ο Τοντ τρυπώνει στο βαρέλι του Τσιφ, δελεάζοντάς τον κάνοντάς τον να τον καταδιώξει μέχρι το πανηγύρι, με τον Σλέιντ να ακολουθεί. Η καταδίωξη οδηγεί σε ένα εκτεταμένο χάος στο πανηγύρι, και η παράσταση «Των Αδέσποτων» σαμποτάρεται μπροστά στα μάτια του κυνηγού ταλέντων. Ο Κόπερ απολύεται από την μπάντα και επιστρέφει στο σπίτι με τον Σλέιντ. Η Γιαγιά Ρόζα και τα υπόλοιπα μέλη της μπάντας λυπούνται τον Κόπερ για αυτό που συνέβη και η μπάντα διαλύεται. Ο Τοντ προσπαθεί να ζητήσει συγγνώμη από τον Κόπερ, αλλά ο Κόπερ είναι θυμωμένος μαζί του επειδή κατέστρεψε τα πάντα. Ο Τοντ μεταφέρεται στο σπίτι από τη Χήρα Τουίντ. Στη διαδρομή, η Τουίντ παρά τρίχα δεν τρακάρει με το αυτοκίνητο του κυνηγού ταλέντων, αλλά το καπέλο του πέφτει και προσγειώνεται στον Τοντ.

Την επόμενη μέρα, ο Τοντ και ο Κόπερ παραδέχονται τα λάθη τους και γίνονται και πάλι φίλοι. Ελπίζοντας να διορθώσει τα προηγούμενα κατορθώματά του, ο Τοντ δίνει το καπέλο του κυνηγού ταλέντων στον Κόπερ, ο οποίος το χρησιμοποιεί για να βρει τα ίχνη του και τον εντοπίζει στο τοπικό εστιατόριο. Ο Τοντ ξεγελά τον Κας και την Ντίξι στο να πιστεύουν ότι ο άλλος βρίσκεται σε κίνδυνο και έτσι όλη η μπάντα συναντιέται μπροστά στο εστιατόριο. Ο Κόπερ τους πείθει για το πόσο σημαντική είναι η αρμονία και έτσι «Τα Αδέσποτα» τραγουδούν μια επανάληψη του τραγουδιού τους, «*We're in Harmony*». Αυτό τραβάει την προσοχή του κυνηγού ταλέντων και οδηγεί την μπάντα στο να επανενωθεί. Εντυπωσιασμένος από την μπάντα, κανονίζει με τον ιδιοκτήτη της να εμφανιστεί στο «Grand Ole Opry». Η ταινία τελειώνει με τον Κόπερ να διαλέγει να αφήσει την μπάντα και να πάει να παίξει και πάλι με τον Τοντ.

Ηθοποιοί
--------

* Ρίπα ΜακΙντάιαρ ως Ντίξι
* Πάτρικ Σουέιζι ως Κας
* Τζόνα Μπόμπο ως Τοντ
* Χάρισον Φαν ως Κόπερ
* Τζεφ Φόξγουορθι ως Λάιλ
* Βίκι Λόρενς ως Γιαγιά Ρόζα
* Στέφεν Ρουτ ως Γουίντσελ Π. Μπίκερσταφ, ο ταλαντούχος Σκάουτ
* Τζιμ Κάμινγκς ως Γουάιλον και Φλόιντ
* Ρομπ Πόλσεν ως Τσιφ
* Ρούσι Τέιλορ ως Χήρα Τουίντ
* Τζεφ Μπένετ ως Έιμος Σλέιντ
* Καθ Σούσι ως Ζέλντα η Γάτα
* Χάνα Φαρ ως Ολίβια Φάρμερ

### Ελληνική μεταγλώτιση

* Μαρία Ζερβού ως Ντίξι
	+ Τα τραγούδια ερμηνεύει η Μαρλέν Αγγελίδου
* Δημοσθένης Χαλκιόπουλος ως Τοντ
* Κωνσταντίνος Ντούνης ως Κόπερ
	+ Τα τραγούδια ερμηνεύει η Στεφανία Χούγια
* Γιάννης Στεφόπουλος ως Κας
	+ Τα τραγούδια ερμηνεύει ο Άλεξ Παναγή
* Νατάσα Ασίκη ως Φανή
* Λέτα Μουσούτη ως Γιαγιά Ρόζα
* Βίλμα Τσακίρη ως Ζέλντα η Γάτα
* Στεφανία Χούγια ως Ολίβια Φάρμερ
* Συμμετέχουν: Χρήστος Συριώτης, Κατερίνα Γκίργκις, Στέλιος Καλαθάς
* Τραγουδούν: Χριστίνα Αργύρη, Φωτεινή Κωστοπούλου, Ηλίας Αχλαδιώτης, Τάσος Φωτιάδης

Υποδοχή
-------

Ο Κέβιν Καρ από *7M Pictures* έδωσε στην ταινία 2/5 λέγοντας: «*Η Αλεπού και το Κυνηγόσκυλο 2*  δεν πρόκειται ποτέ να θεωρηθεί κλασική ταινία, αλλά δεν είναι και τόσο κακή. Πέφτει κάπου στο μέσο του φάσματος των συνεχειών της Disney».

Ο Τζον Τζ. Πούτσιο από το *Movie Metropolis* βαθμολόγησε την ταινία με 4/10 γράφοντας «όπως σχεδόν όλες οι συνέχειες, είναι μια χλωμή απομίμιση της αυθεντικής ταινίας».

Soundtrack
----------

Το *Η Αλεπού και το Κυνηγόσκυλο 2 - Soundtrack Album* είναι το άλμπουμ της ταινίας το οποίο περιέχει τραγούδια από την Ρίπα ΜακΙντάιαρ, η οποία χάρισε τη φωνή της στην Ντίξι, καθώς επίσης και από άλλους γνωστούς καλλιτέχνες όπως οι Τρίσα Γίαργουντ, Τσιπ Ντέιβις και το συγκρότημα Little Big Town. Ο συνθέτης Τζόελ ΜακΝίλι έχει επίσης μερικά κομμάτια στο άλμπουμ: «Depressed Dixie», «Sad Puppy Blues», «Nashville 7» και «Sticky Hound Puppy». Το *soundtrack* χαρακτηρίζεται από τον συνδυασμό κάντρι και μπλούγκρας συνθετών και τραγουδιστών, τους οποίους η Disney βρήκε στο Νάσβιλ, σύμφωνα με την επικεφαλής της μουσικής Κίμπερλι Όλιβερ και τον αντιπρόεδρο των DisneyToon Studios, Ματ Γουόλκερ. Τη μουσική επένδυση της ταινίας με ορχηστρικά κομμάτια συνέθεσε ο Τζόελ ΜακΝίλι. Διάφοροι διάσημοι μπλούγκρας καλλιτέχνες έπαιξαν τη μουσική στις σκηνές που καθόριζαν τις διαθέσεις των πρωταγωνιστών.

### Λίστα κομματιών

Εξώφυλλο soundtrack

| Αρ. | Tίτλος | Συνθέτες | Τραγουδιστές | Διάρκεια |
| --- | --- | --- | --- | --- |
| 1. | "Friends for Life"   | Μάρκους Χάμον | One Flew South | 4:00 |
| 2. | "Nashville 7"   | Τζόελ ΜακΝίλι και Μάικ Μάρσαλ |   | 1:41 |
| 3. | "We're in Harmony"   | Γουίλ Ρόμπινσον | Τσιπ Ντέιβις | 1:29 |
| 4. | "Hound Dude"   | Γουίλ Ρόμπινσον | Τζορτζ Γκρέισιν | 2:17 |
| 5. | "Depressed Dixie"   | Τζόελ ΜακΝίλι |   | 1:28 |
| 6. | "Good Doggy, No Bone!"   | Μάρκους Χάμον | Ρίπα ΜακΙντάιαρ | 3:13 |
| 7. | "Sticky Hound Puppy"   | Τζόελ ΜακΝίλι |   | 2:48 |
| 8. | "Blue Beyond"   | Γκόρντον Κένεντι και Μπλέαρ Μάστερς | Τρίσα Γίαργουντ | 3:08 |
| 9. | "We Go Together"   | Μάρκους Χάμον | Little Big Town με *Τα Αδέσποτα* | 3:09 |
| 10. | "You Know I Will"   | Γκόρντον Κένεντι | Ρίπα ΜακΙντάιαρ | 3:21 |
| 11. | "Sad Puppy"   | Τζόελ ΜακΝίλι |   | 2:16 |
| 12. | "We're in Harmony (Finale)"   | Γουίλ Ρόμπινσον | *Τα Αδέσποτα* με τον Κόπερ | 1:53 |
| **Συν. διάρκεια:** | **30:43** |

Παραπομπές
----------

1. ↑  Carr, Kevin. «"THE FOX AND THE HOUND 2" DVD Review by Kevin Carr». *7mpictures.com*. Αρχειοθετήθηκε από το πρωτότυπο στις 5 Δεκεμβρίου 2017. Ανακτήθηκε στις 11 Απριλίου 2016.
2. ↑  Puccio, John J. «FOX AND THE HOUND 2, THE - DVD review». *moviemet.com*. Αρχειοθετήθηκε από το πρωτότυπο στις 12 Μαΐου 2018. Ανακτήθηκε στις 11 Αυγούστου 2015.
3. ↑  "The Fox and the Hound 2": DVD, 2006 - credits for songs as listed at the end of the film.'
4. ↑  The Fox and the Hound 2 : DVD, Backstage Disney , 'the making of the music of the Fox and the Hound 2'

Εξωτερικοί σύνδεσμοι
--------------------

* Επίσημος ιστότοπος
* *Η Αλεπού και το Κυνηγόσκυλο 2* στο The Big Cartoon DataBase
* *Η Αλεπού και το Κυνηγόσκυλο 2*   στην IMDb
* DVD Review at UltimateDisney.com
* Director Jim Kammerud on *The Fox and the Hound 2* Animated News & Views interview
* Το soundtrack στο Allmusic

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ταινίες κινουμένων σχεδίων Disney απευθείας σε βίντεο |
| --- |
|  |
| Συνέχειες | 
* *Η Επιστροφή του Τζαφάρ* (1994)
* *Ο Αλαντίν και ο Βασιλιάς των Κλεφτών* (1996)
* *Η Πεντάμορφη και το Τέρας 2: Τα μαγεμένα Χριστούγεννα* (1997)
* *Η Πεντάμορφη και το Τέρας 3: Ο μαγικός κόσμος της Μπελ* (1998)
* *Ποκαχόντας ΙΙ: Ταξίδι σε ένα Νέο Κόσμο* (1998)
* *Ο Βασιλιάς των Λιονταριών II: Το Βασίλειο του Σίμπα* (1998)
* *Η νέα Γκουφοταινία* (2000)
* *Η Μικρή Γοργόνα ΙΙ: Επιστροφή στη Θάλασσα* (2000)
* *Η Λαίδη και ο Αλήτης ΙΙ: Η περιπέτεια του Σκαμπ* (2001)
* *Σταχτοπούτα ΙΙ: Τα όνειρα γίνονται πραγματικότητα* (2002)
* *Η Παναγία των Παρισίων ΙΙ* (2002)
* *Η Χαμένη Ατλαντίδα: Η επιστροφή του Μάιλο* (2003)
* *Τα 101 σκυλιά της Δαλματίας ΙΙ: Η περιπέτεια του Πάτσα* (2003)
* *Ο Βασιλιάς των Λιονταριών 3: Χακούνα Ματάτα* (2004)
* *Μουλάν 2* (2004)
* *Ταρζάν 2* (2005)
* *Λίλο & Στιτς 2: Ο Στιτς έχει πρόβλημα* (2005)
* *Ο Κρονκ έχει κέφια* (2005)
* *Μπάμπι 2* (2006)
* *Ο Αδελφός μου ο Αρκούδος 2* (2006)
* *Η Αλεπού και το Κυνηγόσκυλο 2* (2006)
* *Σταχτοπούτα ΙΙΙ: Στροφή στον χρόνο* (2007)
* *Η Μικρή Γοργόνα 3: Τα πρώτα χρόνια της Άριελ* (2008)
 |
|  |
| Ταινίες βασισμένεςσε τηλεοπτικές σειρές | 
* *Recess Christmas: Miracle on Third Street* (2001)
* *Recess: Taking the Fifth Grade* (2003)
* *Recess: All Growed Down* (2003)
* *Λίροϊ & Στιτς* (2006)
 |
|  |
| Πιλοτικά επεισόδιακαι συλλογές | 
* *Gargoyles the Movie: The Heroes Awaken* (1995)
* *Mighty Ducks the Movie: The First Face-Off* (1997)
* *Hercules: Zero to Hero* (1998)
* *Buzz Lightyear of Star Command: The Adventure Begins* (2000)
* *Ταρζάν & Τζέιν* (2002)
* *Γουίνι το Αρκουδάκι: Χαρούμενες στιγμές* (2002)
* *Στιτς! Η Ταινία* (2003)
* *Once Upon a Halloween* (2005)
* *Pooh's Heffalump Halloween Movie* (2005)
 |
|  |
| Πρωτότυπες ιστορίες | 
* *Η μεγαλύτερη περιπέτεια του Γουίνι* (1997)
* *Μία φορά κι έναν καιρό τα Χριστούγεννα του Μίκυ Μάους* (1999)
* *Γουίνι το Αρκουδάκι: Άνοιξη με τον Ρω* (2004)
* *Μίκυ, Ντόναλντ, Γκούφυ: Οι Τρεις Σωματοφύλακες* (2004)
* *Μια φορά και δυο καιρούς ήταν τα Χριστούγεννα του Μίκυ* (2004)
 |
|  |
| Spin-offs | 
* *Disney Princess Enchanted Tales: Follow Your Dreams* (2007)
* *Τίνκερμπελ* (2008)
* *Η Τίνκερμπελ και ο Χαμένος Θησαυρός* (2009)
* *Η Τίνκερμπελ και η Μεγάλη Νεραϊδοδιάσωση* (2010)
* *Τίνκερμπελ: Το Μυστικό των Νεραϊδοφτερών* (2012)
* *Η Τίνκερμπελ και οι Πειρατές* (2014)
* *Η Τίνκερμπελ και το Τέρας του Ποτέ* (2015)
 |
|  |
| Μεταφορές | 
* *Γουίνι το Αρκουδάκι: Οι εποχές των δώρων* (1999)
* *Τα μαγικά Χριστούγεννα του Μίκυ: Αποκλεισμένοι στη λέσχη του Μίκυ* (2001)
* *Ταρζάν & Τζέιν* (2002)
* *Mickey's House of Villains* (2002)
 |

 |